LITLABØ SKULE

TRIVSEL, UTVIKLING OG LÆRING

Informasjonshefte for
skuleåret 2021-2022

Rektor:
Kesia Tabita Sowerby Palmer
Adresse:
Gruvevegen 40
5415 STORD

Telefon:
Kontor: 53409670
Rektor: 53409672
SFO:53409676

E-post: litlabo.skule@stord.kommune.no
E-post rektor: kesia.tabita.sowerby.palmer@stord.kommune.no

TRIVSEL, UTVIKLING OG LÆRING

Vel møtt!

Kjære elevar og føresette.
Vel møtt til nytt skuleår. Eg håpar de har hatt ein fin sommar, og no er klar for eit nytt og innhaldsrik år her på Litlabø skule.
Me skal ta imot 12 nye 1.klassingar denne hausten, og har då 115 elevar på skulen fordelt på 1. –7. trinn. Visjonen til skulen er: trivsel, utvikling og læring.
Trivsel: Me skal utvikle inkluderande fellesskap som fremmar helse, trivsel og læring for alle. Eit systematisk arbeid er avgjerande for å skape eit trygt og godt skulemiljø. Me har synlege vaktar ute i friminutta, og me involverer elevane aktivt i trivselsprogrammet «Trivselsleiar». Me har tydelege reglar, me trener på korleis elevane skal oppføre seg mot kvarandre ute i pausar, og me har klare konsekvensar. Me bruker dei første vekene av skuleåret på å bli kjend med kvarandre og bygge gode og positive relasjonar mellom elevane og mellom elevane og dei vaksne. Me fokuserer på relasjonsbygging og klasseleiing gjennom skuleåret. Samarbeid heim-skule er ein viktig variabel i eleven si læring og me vonar det gode samarbeidet me har hatt vert vidareført også dette skuleåret. Me ser og viktigheita av aktivitetar som klassekontaktane arrangerer. Dei er med å leggje til rette for at både elevar og foreldregruppa vert betre kjend med kvarandre, noko som verkar førebyggande på fleire plan: det aukar trivselen til både elevar og føresette, det gir felles tilknyting til klassen/skulen, det legg grunnlaget for inkludering i det sosiale fellesskap og det gir hjelp til utvikling av felles normer og regler blant dei vaksne.
Utvikling: Skulen skal støtte og bidra til elevane si utvikling gjennom arbeid med faga og i skulekvardagen. Elevane sin identitet og deira sjølvbilete, meiningar og haldningar blir til i samspelet med andre. Sosial læring skjer både i undervisninga og i alle andre aktivitetar i regi av skulen. Elevane skal lære å samarbeide, fungere saman med andre og utvikle evne til medråderett og medansvar. Elevane må lære seg å opptre ansvarleg i alle samanhengar i og utanfor skulen.
Læring: Me skal fokusere på lese– og skriveopplæringa, LK20 overordna del og fagfornyinga. Me tilpassar og varierer undervisninga i klasserommet og nærmiljøet for å motivere og engasjere elevane. Leselyst og leseglede kan gje mange gode opplevingar. Ver nysgjerrig saman, og hugs at lesing er morosamt når stoffet er interessant! Vis interesse for dei bøkene borna les, les gjerne saman og snakk om det de har lese. Overordna del handlar om opplæringa sitt verdigrunnlag, prinsipp for læring, utvikling og danning, samt prinsipp for skulen sin praksis. Ein kan lese meir om dette på udir.no. Fagfornyinga handlar om at innhaldet i læreplanane/faga blir fornya.
Lukke til med skuleåret 2021/2022!
Beste helsing
Kesia Tabita Sowerby Palmer
-rektor-

TRIVSEL, UTVIKLING OG LÆRING

Tilsette

Lærarar:
Kesia T. Sowerby Palmer (rektor) kesia.tabita.sowerby.palmer@stord.kommune.no
Hege Karin Havn (ass.rektor) hege.karin.havn@stord.kommune.no
Stine Almås Alsaker (morspemisjon) stine.almas.alsaker@stord.kommune.no
Agnete Aas agnete.aas@stord.kommune.no
Malin Hellesund Jensen (morspermisjon) malin.hellesund.jensen@stord.kommune.no
Rikke Stenersen rikke.helvik@stord.kommune.no
Berit Moen berit.moen@stord.kommune.no
Ann Sissel Folkestad (sosiallærar) ann.sissel.folkestad@stord.kommune.no
Wenche Tollaksvik wenche.tollaksvik@stord.kommune.no
Sissel Fossøy (vikariat) sissel.fossoy@stord.kommune.no
Linda Elisabeth Berg linda.elisabet.berg@stord.kommune.no
Steinar Saghaug Halland steinar.saghaug.halland@stord.kommune.no
Tone Beate Nordfonn tone.beate.nordfonn@stord.kommune.no
Marie Utslottøy Isaksen marie.utslottøy.isaksen@stord.kommune.no
Emilie Aaserud Hystad emilie.aaserud.hystad@stord.kommune.no
Hilde Rykkje hilde.rykkje@stord.kommune.no
Kenneth Hystad kenneth.hystad@stord.kommune.no
Assistentar:
Anne E. Olsen anne.engevik.olsen@stord.kommune.no
Nina Lysen nina.lysen@stord.kommune.no
Henrik S. Lilleheie henrik.skjetne.lilleheie@stord.kommune.no
Leiar SFO:
Anne E. Olsen anne.olsen@stord.kommune.no
Sekretær:
Nina Lysen nina.lysen@stord.kommune.no

TRIVSEL, UTVIKLING OG LÆRING

Kontaktinformasjon

Telefon til skulen:
Kontor: 53409670
Rektor: 53409672 Mobil: 92646805
Sidan både sekretær, ass. rektor og rektor ofte er opptatt med undervisning, er det lettast å få kontakt med oss før undervisninga startar , frå 08.00-08.30, og etter skuletid, 14.00 -15.00.
Meldingar til kontaktlærar/Transponder:
Litlabø skule nyttar kommunikasjonssystemet Transponder SMS for utveksling av meldingar mellom skule og heim. Denne kan lastast ned som app.
Bruk denne tenesta når de skal senda korte meldingar om tannlege, fråvere ved sjukdom og liknande.
For meir informasjon, sjå heimesida vår (under lenker).
Søknad om skulefri:
Kontaktlærar kan gi fri inntil ein dag. For alle permisjonar utover ein dag skal søknadsskjema fyllast ut og sendast rektor i god tid før permisjonen startar. Søknadsskjema finn ein på skulen si nettside, under «Reglement og skjema».

TRIVSEL, UTVIKLING OG LÆRING

Organisering av dagen

Organisering av skuledagen:
1.-4. trinn: 5.-7. trinn:
08.30: Skulestart 08.30: Skulestart 5.-7. trinn
10.30.11.00: Midttime 10.30-11.00: Midttime
12.00-12.30: Friminutt/ 12.30-13.00: Friminutt/
12.00: Skuleslutt tysdag og fredag 12:15 Skuleslutt tysdag
13.45: Skuleslutt 1. –2. trinn måndag, onsdag og torsdag/
13.55: Skuleslutt 3.-4. trinn måndag, onsdag og torsdag/
14.00: Skuleslutt 5.-7. trinn måndag, onsdag, torsdag og fredag.
Skulefritidsordninga
SFO er eit omsorgs– og fritidstilbod for 1.-4. trinn.
Opningstid: 06.45-8.30 og frå skuleslutt til 16.15.
Frå 1. august 2021 gjeld ordning for redusert foreldrebetaling i SFO for 1.-4. trinn. Ingen hushald skal betala meir enn 6 prosent av inntekta si for ein fulltidsplass i SFO.
Les meir om ordninga her: https://www.stord.kommune.no/skulefritidsordning-redusert-foreldrebetaling-for-sfo.428232.10002270t909be.tct.htmlttps
Leksehjelp:
Skulen tilbyr leksehjelp for 5.-7. trinn etter skuleslutt måndag og onsdag, frå kl. 14.00-15.00. Søknadsskjema finn ein på skulen si nettside, under «Reglement og skjema».

TRIVSEL, UTVIKLING OG LÆRING

Ein leksebevisst skule

Lekser gir gode arbeidsvanar og bidreg til betre læringsresultat. Mykje av forskinga om effekten av lekser har lite utdjupande data om den pedagogiske tilrettelegginga, men forsking (tal og forsking, 2016) viser at dei som gjer lekser, presterer i gjennomsnitt betre på prøver. Nytten elevane har av lekser for læringsutbyte, stig med aukande alder. I følgje forsking er lekser med på å utvikle elevane sine arbeidsvanar, disiplin og evne til sjølvstendig problemløysing. Lekser er mest effektive når dei vert gitt på områder der elevane treng mange repetisjonar, og når elevane ikkje treng rettleiing frå ein lærar. Den same forskingsgjennomgangen viser at lekser ikkje må underminere elevane sin motivasjon, og at feil bruk av lekser kan leie til skuletrøyttheit og utmatting.
Litlabø skule har jobba mot å bli ein leksebevisst skule. Me ønskjer å gi lekser for å trene opp elevane sine kunnskapar og ferdigheiter. For oss er det viktig at elevane lærer seg å planleggje og organisere tida si, utvikle gode arbeidsvanar, sjølvdisiplin og få sjølvinnsikt i korleis dei best lærer.
Me som pedagogar skal variere lekseformene og det faglege innhaldet i leksene. Me skal gi lekser tilpassa den enkelte elev, slik at lekser blir interessant, motiverande og gir den enkelte elev lyst til å lære.
Pedagogane på Litlabø skule har laga ei leksetrapp, der me tenkjer ei makstid på leksearbeid for elevane. Her blir eit godt samarbeid mellom heim og skule viktig.

TRIVSEL, UTVIKLING OG LÆRING

Reglar for orden

ORDENSREGLAR FOR LITLABØ SKULE:
Me tar godt vare på skulen vår, og alt som høyrer skulen til. Om ein øydelegg skulen sine ting, kan ein bli erstatningspliktig.
Dersom du kjem for seint, eller vert borte frå skulen, må skulen få Transponder-melding så tidleg som råd er den same dagen.
Alle møter presis til timane.
Det er ikkje lov å bruka snop og tyggegummi på skulen, kun etter avtale med læraren.
Tobakk, snus og rusmiddel er ulovleg.
Dersom du har med deg mobiltelefon eller smartklokke på skulen, skal den vera avslått og liggja i sekken din til skuledagen er slutt.
Det er kun lov å kasta snøball på blink.
Dersom du bryt ordensreglane kan konsekvensane verte:
Dei vaksne vil snakka med deg.
Du kan få mobiltelefonen eller smartklokka inndregen dersom du brukar han i skuletida.
Du kan få melding heim.
Du kan verta bortvist frå klassen og må snakka med rektor.
Du kan verta bortvist frå skulen for resten av dagen. Du vil få forklara deg først og foreldra dine vil verta varsla.
NB!
Les elles forskrift om reglement for orden og åtferd i grunnskulane i Stord kommune her: https://www.stord.kommune.no/getfile.php/4783159.2498.7iuuammqukjuiq/Forskrift-om-reglement-for-orden-og-aatferd-i-grunnskulane-i-Stord-kommune.pdf

TRIVSEL, UTVIKLING OG LÆRING

Reglar for bruk av IKT i Stordskulen

IKT (informasjon, kommunikasjon og teknologi) skal bidra til å skapa motivasjon og tilpassa opplæring for alle elevar slik at læringsutbyttet aukar.
Reglar for bruk:
Det meste er lov, men det er ikkje lov å
Dela brukarnamn og passord med andre
Bryta seg inn i andre sine kontoar (stele passord)
Misbruka andre sin identitet eller opptre med falsk identitet
Bruke urimeleg med systemressursar (særskilt bandbreidde og skrivarar)
Forstyrra IKT-ressursar og tenester på skulen
Installera programvare
Laste ned, oppbevare, distribuere eller kopiere materiale som bryt med reglar for opphavsrett eller norske lovar og forskrifter
Laste ned og framvise upassande materiale
Brot på desse reglane vert rekna som brot på skulen sitt ordensreglement. Systemansvarleg kan utan førevarsel sletta materiale som bryt med reglane for IKT-systema ved skulen. Lærar kan inndra maskin dersom det skjer brot på reglane i dette dokumentet.
Skulen si nettside og Facebookside
Litlabø skule har eiga nettside og Facebookside.
Hege Karin Havn er nettredaktør og rektor Kesia Palmer er ansvarleg redaktør.
I tråd med Datatilsynet sine retningslinjer legg me ikkje ut fullt namn, adresser og personlege opplysningar. Det er høve til å reservera seg mot at det vert lagt ut bilete av eleven, men det gjeld ikkje ved
avstandsbilete. Me har som mål at det alltid er aktiviteten som skal vera i fokus, ikkje eleven.
Vekeplan for trinna finn det under fana «Klassar» på skulen si nettside. Her finn de og anna relevant
informasjon.

TRIVSEL, UTVIKLING OG LÆRING

Elevane sitt skulemiljø

Opplæringslova kapittel 9A
Alle barn har rett til eit trygt og godt skulemiljø som fremmar trivsel, helse og læring (§9 A-2).
Skulen skal ha nulltoleranse mot krenkingar som mobbing, vald, diskiminering og trakassering (§9 A-3)
på skulen, på skulevegen, på SFO og på leksehjelp.
Alle som jobbar på skulen og SFO skal følge med på at elevane har det bra på skulen. Dersom ein vaksen på skulen veit om, eller trur, at ein elev blir mobba, plaga eller på andre måtar ikkje har det bra, skal han/ho alltid
Gripe inn og stoppe krenkinga med det same, dersom mogleg
Sei ifrå til rektor
Undersøke det som har skjedd
Rektor har ansvar for å lage ein plan og setje inn tiltak for at eleven igjen får det trygt og godt på skulen igjen. Dette vert kall for skulen si aktivitetsplikt.
Dersom du meiner at skulen ikkje har gjort nok for å stoppe krenkinga, kan du melde saka til
Statsforvaltaren.
Trivselsprogrammet
Trivselsleiarar er Skandinavias største program for aktivitet og inkludering i barne– og ungdoms-
skulen. Mobbefrie trivselsleiarar (TL) er elevar frå 4.-7. trinn som bidreg til betre samhald og eit
tryggare skulemiljø, gjennom organisert aktivitet i friminutta. At elevar som legg til rette for trivsel
ikkje skal mobbe, er difor sjølvsagt. Opplæringslova §9A-3, tredje ledd, pålegg skulane å forhindre
mobbing. Trivselsprogrammet bidreg også til auka aktivitet i undervisninga gjennom Aktiv TL-
undervisning.

TRIVSEL, UTVIKLING OG LÆRING

Trygg skuleveg

Hjartesone
Ein hjartesone rundt skulen gjer det sikrare for elevane å gå eller sykle. Mindre biltrafikk og tryggare
stopp– og hentesonar er bra for alle!
Det er no forbode å køyre inn på skuleorådet vårt på dagtid. Me har parkeringsplass på utsida av
skuleporten, samt stopp– og hentesone nede ved snuplassen.
Ver med på å skape tryggare og sikrare skuleveg for barna!
Dersom de ønskjer å lese meir om hjartesone, finn det informasjon her:
https://www.tryggtrafikk.no/skole/hjertesone/
Sykling
Dersom eleven får lov heime, kan dei sykla til skulen . Alle følgjer sjølvsagt trafikkreglane (hugs
refleks og lys på sykkelen), og FAU har bestemt at alle elevane skal bruka hjelm.
Trygg Trafikk anbefaler at elevane er 12 år før dei får bruke el-sparlesykkel. Skulen støttar denne anbefalinga.
Alle syklar, uansett tal på hjul, skal stå parkert ute i sykkelstativet gjennom skuledagen.

TRIVSEL, UTVIKLING OG LÆRING

Skulehelsetenesta

Informasjon om Skulehelsetenesta
Tenesta er eit lågterskeltilbod, forankra i «Helse- og omsorgstenestelova».
Helsesjukepleiar har teieplikt.
Faste oppgåver gjennom skuleåret:
1. trinn: Legeundersøking og samtale med helsesjukepleiar med foreldre. Hørsel, vekt og høgde.
2. trinn: Vaksine mot difteri, stivkrampe, polio og kikhoste. Undervisning om psykisk helse; «psykologisk førstehjelp».
3. trinn: Vekt og høgde. Undervisning om psykisk helse; «psykologisk førstehjelp».
5. trinn: Pubertetsundervisning i grupper. Undervisning om psykisk helse ; «Psykologisk førstehjelp» .
6. trinn: MMR-vaksine.
7. trinn: Vaksine mot HPV, 2 dosar.
Helsesjukepleiar arbeider tverrfagleg ved behov, m.a. med skule, fastlege, PPT og BUP, og deltek i BTI-arbeid rundt enkeltelevar («betre tverrfagleg innsats» for barn og unge).
Samarbeid skjer etter samtykke frå foreldre.
Elev eller foreldre kan ta kontakt med helsesjukepleiar på skulen om det er noko dei ynskjer å ta opp. Døme på tema kan vere kosthald, søvn, fysisk aktivitet, grensesetjing, mobbing, endring i familieforhold, psykisk helse, vald og overgrep.
Helsesjukepleiar kan treffast på skulen måndag 08:30-11:30 og onsdag.
Helsesjukepleiar på Litlabø skule er Ingrid Digernes.
Tlf: 53 40 96 74/ mob 97 55 21 19
Mail: ingrid.digernes@stord.kommune.no

#